รัฐบาลไทย-ข่าวทำเนียบรัฐบาล-มท.1 แต่งตั้งพนักงานเจ้าหน้าที่ ตาม พ.ร.บ.สำรวจการกักตุนโภคภัณฑ์ พ.ศ. 2497 เร่งสำรวจการกักตุนโภคภัณฑ์ทั่วประเทศ ให้เป็นไปตามกฎหมาย
วันอังคารที่ 14 เมษายน 2563
มท.1 แต่งตั้งพนักงานเจ้าหน้าที่ ตาม พ.ร.บ.สํารวจการกักตุนโภคภัณฑ์ พ.ศ. 2497 เร่งสํารวจการกักตุนโภคภัณฑ์ทั่วประเทศ ให้เป็นไปตามกฎหมาย
มท.1 แต่งตั้งพนักงานเจ้าหน้าที่ ตาม พ.ร.บ.สํารวจการกักตุนโภคภัณฑ์ พ.ศ. 2497 เร่งสํารวจการกักตุนโภคภัณฑ์ทั่วประเทศ ให้เป็นไปตามกฎหมาย
วันนี้ (14 เม.ย. 2563) กระทรวงมหาดไทย เปิดเผยว่า ด้วยสถานการณ์ปัจจุบันได้มีการแพร่ระบาดอย่างรุนแรงของโรคติดเชื้อไวรัสโคโรนา 2019 หรือโรคโควิด-19 ซึ่งเป็นโรคติดต่อร้ายแรง ทําให้บุคคลบางกลุ่มถือโอกาสกักตุนโภคภัณฑ์ที่จําเป็นต่อการเฝ้าระวังและควบคุมติดตาม การแพร่ระบาด การป้องกัน และการรักษาโรค ตลอดจนการกักตุนเครื่องอุปโภคบริโภค และสิ่งจําเป็นต่อการดํารงชีวิตประจําวันของประชาชน เพื่อประสงค์ให้โภคภัณฑ์ดังกล่าวขาดแคลนในท้องตลาด ราคาจะได้สูงขึ้น ซึ่งเป็นการกระทําที่เอารัดเอาเปรียบและสร้างความเดือดร้อนให้แก่ประชาชนและสังคม จึงมีความจําเป็นต้องบังคับใช้พระราชบัญญัติสํารวจการกักตุนโภคภัณฑ์ พ.ศ. 2497 อย่างจริงจัง
ในการนี้ คณะกรรมการสํารวจการกักตุนโภคภัณฑ์ฯ โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธาน จึงได้มีคําสั่งแต่งตั้งพนักงานเจ้าหน้าที่ตามพระราชบัญญัติสํารวจการกักตุนโภคภัณฑ์ พ.ศ. 2497 มีอํานาจหน้าที่ตามที่คณะกรรมการกําหนดในเขตท้องที่ของตน โดยในเขตท้องที่กรุงเทพมหานคร เช่น ผู้ว่าราชการกรุงเทพมหานคร ปลัดกรุงเทพมหานคร ผู้บัญชาการตํารวจสอบสวนกลาง ผู้บัญชาการตํารวจนครบาล รองอธิบดีกรมสอบสวนคดีพิเศษ ผู้บังคับการตํารวจนครบาล รองผู้อํานวยการรักษาความมั่นคงภายในกรุงเทพมหานคร (ฝ่ายทหาร) ผู้อํานวยการเขตกรุงเทพมหานคร รองผู้อํานวยการเขตกรุงเทพมหานคร และข้าราชการตั้งแต่ระดับปฏิบัติการขึ้นไป สังกัดสํานักงานเขต หรือข้าราชการที่ผู้อํานวยการเขตกรุงเทพมหานครมอบหมายให้เป็นผู้ช่วยพนักงานเจ้าหน้าที่ เพื่อปฏิบัติการตามพระราชบัญญัติสํารวจการกักตุนโภคภัณฑ์ พ.ศ. 2497 ในเขตท้องที่ของตน หัวหน้าสถานีตํารวจนครบาล ผู้อํานวยการสํานักการสอบสวนและนิติการ กรมการปกครอง ผู้อํานวยการสํานักอํานวยการกองอาสารักษาดินแดน กรมการปกครอง ผู้อํานวยการกองตรวจสอบและปฏิบัติการ กรมการค้าภายใน และข้าราชการตั้งแต่ระดับปฏิบัติการขึ้นไป สังกัดกองตรวจสอบและปฏิบัติการ กรมการค้าภายใน ผู้อํานวยการกองปฏิบัติการพิเศษ ผู้อํานวยการกองปฏิบัติการคดีพิเศษภาค ผู้อํานวยการกองคดีคุ้มครองผู้บริโภค ผู้อํานวยการศูนย์สืบสวนสะกดรอยและการข่าว ผู้เชี่ยวชาญเฉพาะด้านคดีพิเศษ และพนักงานสอบสวนคดีพิเศษ เจ้าหน้าที่คดีพิเศษ สังกัดกรมสอบสวนคดีพิเศษ ผู้อํานวยการกองป้องกันและปราบปรามการกระทําความผิดทางเทคโนโลยีสารสนเทศ และข้าราชการตั้งแต่ระดับชํานาญการขึ้นไป สังกัดกองป้องกันและปราบปรามการกระทําความผิดทางเทคโนโลยีสารสนเทศ สํานักงานปลัดกระทรวงดิจิทัลเพื่อเศรษฐกิจและสังคม ผู้เชี่ยวชาญเฉพาะด้านกฎหมาย สํานักการสอบสวนและนิติการ ผู้อํานวยการส่วน ผู้อํานวยการศูนย์บริการประชาชน ผู้อํานวยการศูนย์ปฏิบัติการบังคับใช้กฎหมายพนักงานฝ่ายปกครอง หัวหน้ากลุ่มงาน หัวหน้าฝ่าย หัวหน้างาน และข้าราชการตั้งแต่ระดับปฏิบัติการขึ้นไป สังกัดสํานักการสอบสวนและนิติการ กรมการปกครอง ผู้อํานวยการส่วน หัวหน้ากลุ่มงาน หัวหน้าฝ่าย หัวหน้างาน และข้าราชการตั้งแต่ระดับปฏิบัติการขึ้นไป สังกัดสํานักอํานวยการกองอาสารักษาดินแดน กรมการปกครอง และข้าราชการตํารวจยศตั้งแต่ร้อยตํารวจตรีขึ้นไป สังกัดกองบัญชาการตํารวจนครบาล หรือกองบัญชาการตํารวจสอบสวนกลาง ที่ผู้บัญชาการตํารวจนครบาล หรือผู้บัญชาการตํารวจสอบสวนกลาง มอบหมาย
และสําหรับในจังหวัดอื่น ได้แก่ ผู้ว่าราชการจังหวัด รองผู้ว่าราชการจังหวัด ผู้บัญชาการตํารวจสอบสวนกลาง ผู้บัญชาการตํารวจภูธรภาค รองอธิบดีกรมสอบสวนคดีพิเศษ ผู้บังคับการตํารวจภูธรจังหวัด รองผู้อํานวยการรักษาความมั่นคงภายในจังหวัด (ฝ่ายทหาร) ปลัดจังหวัด หัวหน้าสํานักงานจังหวัด พาณิชย์จังหวัด อุตสาหกรรมจังหวัด สรรพากรพื้นที่ นายอําเภอ หัวหน้าสถานีตํารวจภูธร ผู้อํานวยการกองปฏิบัติการพิเศษ ผู้อํานวยการกองปฏิบัติการคดีพิเศษภาค ผู้อํานวยการกองคดีคุ้มครองผู้บริโภค ผู้อํานวยการศูนย์สืบสวนสะกดรอยและการข่าว ผู้เชี่ยวชาญเฉพาะด้านคดีพิเศษ และพนักงานสอบสวนคดีพิเศษ เจ้าหน้าที่คดีพิเศษ สังกัดกรมสอบสวนคดีพิเศษ ผู้อํานวยการกองป้องกันและปราบปรามการกระทําความผิดทางเทคโนโลยีสารสนเทศ และข้าราชการตั้งแต่ระดับชํานาญการขึ้นไป สังกัดกองป้องกันและปราบปรามการกระทําความผิดทางเทคโนโลยีสารสนเทศ สํานักงานปลัดกระทรวงดิจิทัลเพื่อเศรษฐกิจและสังคม จ่าจังหวัด ป้องกันจังหวัด นิติกร ปลัดอําเภอ เจ้าพนักงานปกครอง ข้าราชการตํารวจยศตั้งแต่ร้อยตํารวจตรีขึ้นไป สังกัดตํารวจภูธรจังหวัด ตํารวจภูธรภาค หรือกองบัญชาการตํารวจสอบสวนกลางที่ผู้บังคับการตํารวจภูธรจังหวัด หรือผู้บัญชาการตํารวจภูธรภาค หรือผู้บัญชาการตํารวจสอบสวนกลางมอบหมาย ข้าราชการพลเรือนสามัญตั้งแต่ระดับปฏิบัติการขึ้นไปสังกัดสํานักงานพาณิชย์จังหวัดที่ปฏิบัติราชการในส่วนภูมิภาค และข้าราชการอื่นที่ผู้ว่าราชการจังหวัดมอบหมายให้เป็นผู้ช่วยเหลือพนักงานเจ้าหน้าที่
และได้มีประกาศคณะกรรมการฯ เรื่อง กําหนดระยะเวลาทําการสํารวจการกักตุนโภคภัณฑ์ของพนักงานเจ้าหน้าที่ เพื่อกําหนดระยะเวลาทําการสํารวจการกักตุนโภคภัณฑ์ของพนักงานเจ้าหน้าที่ในกรุงเทพมหานครและจังหวัดอื่น โดยให้พนักงานเจ้าหน้าที่ปฏิบัติหน้าที่ในการสํารวจการกักตุนโภคภัณฑ์ในเขตท้องที่ตั้งแต่วันที่ 10 เมษายน 2563 ซึ่งเป็นวันที่คณะกรรมการสํารวจการกักตุนโภคภัณฑ์ออกประกาศ ถึงวันที่ 31 ธันวาคม 2563
นอกจากนี้ได้มีประกาศคณะกรรมการฯ เรื่อง กําหนดพนักงานเจ้าหน้าที่ผู้มีอํานาจ และแบบเอกสารในการดําเนินการ เพื่อกําหนดผู้มีอํานาจในการออกหนังสือสอบถามและหนังสือเรียกมาให้ถ้อยคํา และการออกประกาศการแจ้งปริมาณและสถานที่เก็บโภคภัณฑ์ และห้ามการยักย้ายโภคภัณฑ์ออกจากสถานที่เก็บ หรือเปลี่ยนแปลงสภาพของโภคภัณฑ์ การอนุญาตให้ยักย้ายโภคภัณฑ์ออกจากสถานที่เก็บ หรือเปลี่ยนแปลงสภาพของโภคภัณฑ์ และการออกคําสั่งบังคับขาย คําสั่งยึดและบังคับซื้อโภคภัณฑ์
รวมทั้งได้ออกประกาศคณะกรรมการฯ เรื่อง กําหนดวิธีการขายโภคภัณฑ์ การยึดและบังคับซื้อโภคภัณฑ์ เพื่อกําหนดวิธีการ ราคา และปริมาณ ในการสั่งให้เจ้าของหรือผู้ครอบครองโภคภัณฑ์ขายโภคภัณฑ์ และการปิดประกาศสั่งให้เจ้าของหรือผู้ครอบครองโภคภัณฑ์ขายโภคภัณฑ์ การกําหนดวิธีการ ราคา และปริมาณ ในการยึดและบังคับซื้อโภคภัณฑ์ที่พนักงานเจ้าหน้าที่สํารวจพบว่ามีการกักตุน ในกรณีต่าง ๆ โดยมีผลตั้งแต่วันที่ 10 เมษายน 2563 เป็นต้นไป
ทั้งนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้เน้นย้ําให้พนักงานเจ้าหน้าที่ปฏิบัติงานให้เป็นไปตามกฎหมายอย่างเคร่งครัดเพื่อดําเนินการกับบุคคลบางกลุ่มที่ฉวยโอกาสแสวงหาผลประโยชน์ด้วยการกักตุนสินค้า เพื่อให้เกิดผลดีต่อพี่น้องประชาชนและประโยชน์สาธารณะต่อไป